משה בירדוגו

רבי משה בירדוגו (מכונה המשבי"ר. ה'תל"ט, 1679 - ה'תצ"א, 1730) היה אב בית הדין, ראש ישיבה ורב בית כנסת במקנס בראשית המאה ה-18.

ביוגרפיה
נולד במקנס לאברהם בירדוגו. אמו הייתה אחותו של הרב חביב טולידנו, אב"ד מקנס, שאצלו הוא למד. הוא למד גם מפי הרב יוסף בהתית, מדייני העיר.עליו: 'כנף רננים', דרוש ב' להספד, עמוד קעו. מסופר עליו שידע את ששת סדרי משנה בעל פה.לשון למודים ליעב"ץ, עמוד 254

בסביבות ה'תע"ה מונה לדיין. בשנת ה'תפ"ג, עם פטירת דודו רבי משה טולידנו שהיה אף הוא אב"ד במקנס, מונה לאב בית הדין במקנס.ראו בהקדמה ל'תורת המרבי"ץ', הוצאת חברת 'אהבת שלום', עמוד 34, שככל הנראה התמנה לאב בית דין אחר עזיבת רבי יעקב אבן צור (יעב"ץ) את מקנס. בבית דינו ישבו הרבנים משה אדהאן, אברהם חסין, חנניה בן זכרי ויהודה בירדוגו.ראו לדוגמה שו"ת משפט וצדקה ביעקב חלק א סימנים: לד, מח, ועוד; דברי משה סימן עד שימש גם כרב בית כנסת.ראו גבול בנימין סימנים יב- יג; תוקפו של יוסף ח"א סימן מ"ג עמד בראשות הישיבה הגדולה במקנס והקדיש את מרבית זמנו ללימוד תורה לתלמידים בגילאים שונים.ראו למשל כנף רננים, עמ' קפז 

נשא ונתן עם חכמי פאס, רבי יהודה בן עטר ורבי יעקב אבן צור.שו"ת ופסקים לרבי יהודה אבן עטאר יו"ד סימן א; דברי משה סימן ה פעל נגד רצונה של קהילת סלא לחייב את רבי שמואל די אבילה במיסים, כנגד מנהג ערי מרוקו.משפט וצדקה ביעקב, חלק א סימן רסא. כן היה בידידות עם רבי חיים בן עטר.

נפטר בה' בחשוון ה'תצ"א (1730) ונקבר במקנס.

 פרנסתו 
המשבי"ר לא התפרנס מהרבנות והדיינות, ולשם כך קיבל את חזקת השחיטה מאת הקהילה. בשל שאר עיסוקיו השכיר שוחט שישחט במקומו. לאחר זמן מה ערערו על כך כמה מהשוחטים, וכדי להימנע ממחלוקת הסכים לצמצום זכויותיו. גם הסכם זה לא האריך ימים. הרב יהודה בן עטר התייצב בעקבות כך לימינו וכתב לשבחו: שו"ת ופסקים לרבי יהודה בן עטר יורה דעה סימן א.

משפחתו
רבי משה הוא בן למשפחת בירדוגו הידועה במרוקו בערים מקנס ורבאט מהמאה השבע עשרה. אבי סבו רבי משה, הוא אבי השושלת ומכונה 'רבי משה הקדמון'.

לרב בירדוגו נולדו ארבע בנות ובן. בתו בליידא נישאה לבן דודו רבי מרדכי בירדוגו (המכונה "המרבי"ץ"). בת אחרת נישאה לרב יחיא אלכרייף. בנו רבי יהודה מילא את מקום אביו כדיין. נפטר מספר שנים לאחר מות האב.

 מתלמידיו
 רבי יעקב טולידנו - אב"ד מקנס
 רבי מרדכי אצבאן - מחכמי מקנס וחלב
רבי יהודה בירדוגו - דיין במקנס ומחבר הספר "מים עמוקים" על התורה

ספריו
הרב בירדוגו סידר חלק מדרשותיו לדפוס אך הספר לא ראה אור.ראו 'ראש משביר על התורה' מהדורת עמאר, עמודים 57-60. לאחר פטירתו, ניסה בנו, רבי יהודה, להדפיס שוב את הכתבים אך עקב פטירתו המוקדמת הניסיון לא צלח.הקדמת היעב"ץ לספרי המשבי"ר.
דברי משה - שו"ת. נדפס שוב בהוספות על ידי מכון אהבת שלום בשם 'תורת המשבי"ר'הערות לספר זה באתר 'גליונות'..
ראש משביר ב' חלקים - חלק א' על הש"ס וחלק ב' דרשות.
כנף רננים - על התורה ופירוש רש"י.

לקריאה נוספת
 משה עמאר, תולדות מרן המשבי"ר זצוקללה"ה ותקופתו, מבוא לספר ראש משביר על התורה, הוצאת דובב שפתי ישנים, עמ' 17–76

קישורים חיצוניים
 חכם משה בירדוגו, באתר "החכם היומי"
 רבי משה בירדוגו - המשבי"ר, באתר "Mytzadik"
 כנף רננים חלק א, וחלק ב, באתר HebrewBooks
 ראש משביר''', דפוס ליוורנו תקכ"ה, באתר HebrewBooks



הערות שוליים

משה
קטגוריה:מקנס: רבנים
קטגוריה:מחברי ספרי שו"ת
קטגוריה:ראשי ישיבה מרוקאים
קטגוריה:ילידי 1671
קטגוריה:נפטרים ב-1730